全州_(馬楚)

全州 ， 中國五代十國時設置的一個州 ， 沿襲至民國初年 ， 治所在今廣西壯族自治區全州縣 。 五代馬楚天福四年 （ 939年 ） 分永州置 ， 治所在清湘縣 （ 今廣西全州縣西 ， 後周移治今全州縣 ） 。 屬荊湖南路 。 宋朝轄境相當今廣西壯族自治區全州縣 、 灌陽縣 、 資源縣等地 。 爲廣西 、 湖南間交通孔道 ， 當越城嶺路衝要 ， 爲軍事要地 。 元朝改爲全州路 ， 明朝改爲全州府 ， 不久降爲全州 。 下領灌陽縣 。 清朝順治四年 （ 1647年 ） 郝搖旗等農民軍曾在此大敗清軍 。 順治初 ， 轄縣灌陽縣改屬桂林府 ， 全州成爲不轄縣的散州 。 康熙二十五年 （ 1686年 ） ， 改山角 、 山棗二巡司爲全州營 。 咸豐二年 （ 1852年 ） 太平軍由此進軍湖南 。 終清一朝 ， 考評 ： 衝 ， 繁 ， 難 。 民國初年 ， 全國廢府州廳 ， 於1912年改爲全縣 。 1959年 ， 改爲全州縣 。